
ΑΠΟΦΑΣΕΙΣ 

Αριθ. οικ.4402/88 

Καθορισμός αρμοδιοτήτων Υφυπουργού Υπο¬ 
δομών και Μεταφορών Νικόλαου Μαυραγάνη. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της παραγράφου 2 του άρθρου 83 του 
Συντάγματος. 

2. Τις διατάξεις της παραγράφου 5 του άρθρου 41 και 
του άρθρου 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα» 
(Α' 98). 

3. Τις διατάξεις του αρ. 1 του ν. 3897/2010 «Σύστα¬ 
ση Εθνικού Συμβουλίου Οδικής Ασφάλειας και Γενικής 
Διεύθυνσης Οδικής Ασφάλειας, εποπτεία και βελτίωση 
του θεσμού του τεχνικού ελέγχου οχημάτωνγιατηνπρο- 
αγωγή της Οδικής Ασφάλειας και την προστασία του 
περιβάλλοντος, κύρωση Σύμβασης μεταξύ Ελληνικού 
Δημοσίου και Ο.Α.Σ.Θ. και άλλες διατάξεις». 

4. Το π.δ. 69/2015 «Διορισμός του Αλεξίου Τσίπρα του 
Παύλου, Αρχηγού του Κόμματος του «Συνασπισμού Ρι¬ 
ζοσπαστικής Αριστερός» (ΣΥ.ΡΙΖ.Α.), ως Πρωθυπουργού 
(Α' 113). 

5. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'208). 

6. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

7. Το π.δ. 109/2014 «Οργανισμός του Υπουργείου Υπο¬ 
δομών, Μεταφορών και Δικτύων» (Α' 176), όπως ισχύει. 

8. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 


Άρθρο 1 

Αρμοδιότητες Υφυπουργού 

Υποδομών και Μεταφορών Νικόλαου Μαυραγάνη 
Στον Υφυπουργό Υποδομών και Μεταφορών Νικόλαο 
Μαυραγάνη αναθέτουμε: 

1) Την άσκηση των αρμοδιοτήτων: 

α) Της Γενικής Διεύθυνσης Μεταφορών, 
β) Της Γενικής Διεύθυνσης Οδικής Ασφάλειας, 
γ) Του Τμήματος Κοινοβουλευτικού Ελέγχου, 
δ) Του Τμήματος Εσωτερικού Ελέγχου, 
ε) Του Εθνικού Συμβουλίου Οδικής Ασφάλειας. 

2) Την εποπτεία των κάτωθι φορέων: 

ΟΡΓΑΝΙΣΜΟΣ ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΑΣ 

(ΟΑΣΑ Α.Ε.). 

ΟΔΙΚΕΣ ΣΥΓΚΟΙΝΩΝΙΕΣ (ΟΣΥ Α.Ε.). 

ΣΤΑΘΕΡΕΣ ΣΥΓΚΟΙΝΩΝΙΕΣ (ΣΤΑ.ΣΥ. Α.Ε.). 

ΤΡΑΙΝΟΣΕ Α.Ε. 

ΟΡΓΑΝΙΣΜΟΣ ΣΙΔΗΡΟΔΡΟΜΩΝ ΕΛΛΑΔΑΣ (ΟΣΕ Α.Ε.). 
ΕΛΛΗΝΙΚΗ ΕΤΑΙΡΕΙΑ ΣΥΝΤΗΡΗΣΗΣ ΣΙΔΗΡΟΔΡΟΜΙΚΟΥ 
ΤΡΟΧΑΙΟΥ ΥΛΙΚΟΥ (ΕΕΣΤΥ Α.Ε.). 

ΟΡΓΑΝΙΣΜΟΣ ΑΣΤΙΚΩΝ ΣΥΓΚΟΙΝΩΝΙΩΝ ΘΕΣΣΑΛΟ¬ 
ΝΙΚΗΣ (Ο.Α.Σ.Θ.) 

και ΣΥΜΒΟΥΛΙΟ ΑΣΤΙΚΩΝ ΣΥΓΚΟΙΝΩΝΙΩΝ ΘΕΣΣΑΛΟ¬ 
ΝΙΚΗΣ (Σ.Α.Σ.Θ.). 

Άρθρο 2 

1. Στο πλαίσιο της άσκησης των αρμοδιοτήτων που 
αναφέρονται στο άρθρο 1 της παρούσης περιλαμβά¬ 
νονται και οι ακόλουθες αρμοδιότητες: 
α) Νομοθετική πρωτοβουλία σε θέματα μεταφορών, 
β) Κοινοβουλευτικές αρμοδιότητες, 
γ) Σύσταση και Συγκρότηση Επιτροπών και Ομάδων 
Εργασίας. 

δ) Η υποβολή ερωτημάτων στο Νομικό Συμβούλιο 
του Κράτους. 

ε) Η εκπροσώπηση του Υπουργείου σε Διεθνείς Οργα¬ 
νισμούς σε θέματα μεταφορών. 

Άρθρο 3 

1) Οι αρμοδιότητες της παρ. Ια, 1 β, 1γ και 1ε του 
άρθρου 1, της παρ. 2 του ιδίου άρθρου καθώς και της 
παρ. 1 α, 1 β, 1 γ, 1 δ και 1 ε του άρθρου 2, ασκούνται είτε 
από κοινού είτε από τον Υπουργό Υποδομών και Με¬ 
ταφορών. 

2) Στις αρμοδιότητες που προβλέπονται στο άρθρο 1 
δεν περιλαμβάνεται ο διορισμός διοικήσεων των επο¬ 
πτευόμενων φορέων και των ανεξάρτητων αρχών, ο δι- 
ορισμόςτου Προέδρου και των μελών του Εθνικού Συμ¬ 
βουλίου Οδικής Ασφάλειας καθώς και του Συμβουλίου 
Αστικών Συγκοινωνιών Θεσσαλονίκης, η συγκρότηση 
των υπηρεσιακών συμβουλίων, καθώς και τα ερωτήματα 
για την επιλογή Προϊσταμένων Γενικών Διευθύνσεων, 
Διευθύνσεων και Αυτοτελών Τμημάτων και Γραφείων, η 
τοποθέτηση και μετακίνηση αυτών και όλα τα θέματα 
υπηρεσιακής τους κατάστασης. 

3) Για την άρση αμφισβητήσεων σχετικών με την 
αρμοδιότητα οποιοσδήποτε οργάνου του Υπουργείου 
Υποδομών και Μεταφορών, αρμόδιος είναι ο Υπουργός. 


Άρθρο 4 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2017 
Ο Πρωθυπουργός 

ΑΛΕΞΙΟΣ Π.ΤΣΙΠΡΑΣ 

Ο Υπουργός Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 



ΕΘΝΙΚΟ 

ΤΥΠΟΓΡΑΦΕΙΟ 

